પરમ પૂજ્ય શ્રી નાથગિરિજી બાપુને મઠની સેવામાં સહકાર આપનાર મહાન સંતોમાં પરમ પૂજ્ય શ્રી જગમાલગિરિજી મહારાજશ્રી અને પરમ પૂજ્ય સ્વામીશ્રી રેવાગિરિજી બાપુશ્રી મહાન સંત પુરૂષો હતા. અમણે પરમ પૂજ્ય મહંતશ્રી નાથગિરિજી બાપુશ્રીને ખુબજ સાથ સહકાર આપીને સંસ્થાની શોભામાં અભિવૃધ્ધિ કરી હતી. અને એજ સમયમાં પૂજ્ય નાથબાઇ એ ભાલક ગામે મુસલમાનના ઘરે જન્મ લીધો હતો. પૂર્વ જન્મની યોગી અવસ્થાએ પહોંચેલ શ્રી નાથબાઇને ભાલક ગામે પાટના ભજનમાં લીન એવા પરમ પૂજ્ય સંતશ્રીના આધારે પૂર્વ જન્મની ઓળખાણ કરાવી, શ્રીવાળીનાથજીના ધામના પુનિત સંત એવા શ્રી રેવાગિરિજી મહારાજશ્રી પવિત્ર વાણીએ પરમાત્માની ઓળાખ આપી અને પૂજ્ય સાધ્વી નાથબાઇનો સમર્પિત ભાવ જાગૃત થયો. બાર વર્ષની નાની ઉંમરમાં પૂર્ણ ભક્તિ ભાવ , વૈરાગ્ય ભાવ જાગ્યો અને શ્રી વાળીનાથજીના ચરણોમાં નાથ્બાઇએ જીવન સમર્પણ કરવાનો નિશ્ર્વય કર્યો, ખાઇ પીને ઉંમર થાય ત્યારે તો સૌ ભગવાનનો ઓટ્લો અને આશરો શોધે ત્યારે એની સાધના કેટલી સાચી? એ તો ભગવાન જાણે પરંતુ બાળપણમાં વૈરાગ્યના વાવેતર જેના અંતરમાં થયા છે. એવા નાથબાઇનો ઇતિહાસ ભવ્ય વંદનીય છે.